[ca] El fòsfor (P) és un element essencial per a la vida, amb un paper clau en processos biològics com la transferència d'energia, la fotosíntesi i la formació de membranes cel·lulars. Tot i la seva importància, les reserves de fòsfor són finites, i el seu ús extensiu en l'agricultura ha provocat problemes ambientals significatius, com l'eutrofització dels ecosistemes aquàtics. Per afrontar aquests reptes, el projecte SOPHOS explora Solucions Basades en la Natura (NBS) per a la recuperació i reutilització sostenible del fòsfor en l'agricultura. Aquest estudi se centra en avaluar la capacitat d'adsorció de les escòries d'acer, un subproducte de la indústria siderúrgica, com a material eficient i econòmic per a la recuperació de fòsfor. La recerca combina experiments de laboratori amb proves a escala pilot. Els resultats de laboratori han demostrat que les escòries d'acer poden adsorbir fins al 80% del fòsfor soluble, amb les partícules més fines (0–5 mm) mostrant una capacitat màxima d'adsorció de 4,27 mg P/g. La planta pilot, basada en aiguamolls de flux vertical acoblats amb filtres d'escòries d'acer, ha tractat 500 litres diaris d'escorrentia agrícola, assolint una taxa de recuperació de fòsfor del 72%. A més, el sistema ha reduït significativament altres contaminants, com l'amoni (95,5%), els nitrits (76%) i els sòlids en suspensió (90%). Els resultats destaquen el potencial de les escòries d'acer com a part d'un model d'economia circular per tancar el cicle del fòsfor, reduir la dependència de fertilitzants químics i mitigar els impactes ambientals de l'escorrentia agrícola. Aquest enfocament innovador promou pràctiques agrícoles sostenibles, tot alineant-se amb els principis de la conservació ambiental i l'eficiència en l'ús de recursos.

[en] Phosphorus (P) is an essential element for life, playing a key role in biological processes suchs as energy transfer, photosynthesis, and cellular membrane formation. Despite its importance, phosphorus reserves are finite, and its extensive use in agriculture has led to significant environmental problems, such as eutrophication of aquatic ecosystems. To address these challenges, the SOPHOS project explores Nature-Based Solutions (NBS) for the sustainable recovery and reuse of phosphorus in agriculture. This study focuses on evaluating the adsorption capacity of steel slag, a byproduct of the steel industry, as an efficient and cost-effective material for phosphorus recovery. The research combines laboratory experiments with pilot-scale testing. Laboratory results demonstrated that steel slag can adsorb up to 80% of soluble phosphorus, with finer particles (0-55 mm) showing a maximum adsorption capacity of 4.27 mg P/g. The pilot plant, based on vertical flow constructed wetlands coupled with steel slag filters, treated 500 liters of agricultural runoff daily, achieving a 72% phosphorus recovery rate. Additionally, the system significantly reduced other pollutants, such as ammonia (95.5%), nitrates (76%), and suspended solids (90%). The findings highlight the potential of using steel slag in circular economy models to close the phosphorus cycle reduce dependency on chemical fertilizers and mitigate the environmental impacts of agricultural runoff. This innovative approach supports sustainable agricultural practices while aligning with the principles of environmental conservation and resource efficiency.